cyanic-selkie/wikianc huggingface dataset:
இறப்புச் சான்றிதழ்
இறப்புப் பதிவு
ஒருவர் இறந்து போகும் நிலையில் அவரது குடும்பத்தினர் அல்லது உறவினர்கள் அவருடைய இறப்பு குறித்தத் தகவலை, இறப்பு நடைபெற்ற இடத்திலுள்ள ஊர் உள்ளாட்சி அமைப்பில் மாநகராட்சி, நகராட்சி மற்றும் பேரூராட்சி நிலையைப் பெற்றிருந்தால் அந்தந்த உள்ளாட்சி அலுவலகங்களில் பதிவு செய்து கொள்ளலாம். ஊராட்சி நிலையிலிருக்கும் ஊர்களில் வருவாய்த்துறையின் கீழான கிராம நிர்வாக அலுவலகத்தில் பதிவு செய்து கொள்ளலாம். இறப்பைப் பதிவு செய்ய இறப்பு இயற்கையான ஒன்றாக இருந்தால் உரிய படிவத்தில் சாதாரணமாத் தகவல் அளித்தும், நோய் மற்றும் விபத்து போன்றவைகளால் ஏற்பட்ட இறப்பாக இருந்தால் அந்த இறப்பை உறுதி செய்யும் மருத்துவச் சான்றுகளுடன் அளித்துப் பதிவு செய்து கொள்ள வேண்டும். இந்தப் படிவத்தில் கூறப்பட்ட இறப்பு குறித்து விசாரணை மேற்கொண்டு அந்த இறப்பு பதிவு செய்யப்படுகிறது. இந்த இறப்பு பதிவிற்கு இறந்த நாளிலிருந்து 15 நாட்கள் வரை கால அவகாசம் அளிக்கப்படுகிறது. 15 நாட்களுக்கு மிகுதியான நாட்கள் ஆகும் நிலையில் இறப்பு குறித்த படிவத்துடன் கூடுதல் சான்றுகள் இணைக்கப்பட வேண்டும். ஒரு வருடத்திற்கு மிகும் நிலையில் இறப்பைப் பதிவு செய்ய நீதிமன்றத்தின் வழியான நடவடிக்கைகளை மேற்கொள்ள வேண்டியிருக்கும். உள்ளாட்சி அலுவலகங்களிலும், கிராம நிர்வாக அலுவலகங்களிலும் இந்த இறப்புச் சான்றிதழை அதற்கான கட்டணத்தைச் செலுத்தி விண்ணப்பித்துப் பெறலாம்.
ஜம்மு காஷ்மீர் தேசிய சிறுத்தைகள் கட்சி
மேற்கோள்கள்
பகுப்பு:இந்திய அரசியல் கட்சிகள்
இறப்புச் சான்றிதழ்
இறப்புப் பதிவு
பகுப்பு:சட்ட ஆவணங்கள்
கர்மேந்திரியங்கள்
கர்மேந்திரியங்கள் அல்லது செயற்கருவிகள் வாக்கு, கைகள், கால்கள், உடற்கழிவுகளை வெளியே தள்ளும் உறுப்புகள் (குதம் மற்றும் சிறுநீர் குழாய்), மற்றும் பிறப்புறுப்புக்கள் ஆகிய ஐந்தும் கர்மேந்திரியங்கள் (செயற்கருவிகள்) என சமசுகிருத மொழியில் அழைப்பர்.
உசாத்துணை
பகுப்பு:சாங்கியம்
கோபுராஜபுரம் சுவர்ணபுரீஸ்வரர் கோயில்
கோபுராஜபுரம் சுவர்ணபுரீஸ்வரர் கோயில் தமிழ்நாட்டில் தஞ்சாவூர் மாவட்டம், கோபுராஜபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுவர்ணபுரீஸ்வரர், மங்களநாயகி சன்னதிகளும், சுப்ரமணியர், நவக்கிரகம் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி, சூரிய பூஜை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லீபெத்சுக் மாகாணம்
லீபெத்சுக் மாகாணம் (Lipetsk Oblast, Ли́пецкая о́бласть, லீபெத்ஸ்கயா ஓபிலாஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் லீபெத்சுக் நகரம். 2010 மக்கள் கணக்கெடுப்பின்படி, இதன் மக்கள் தொகை 1.173.513 ஆக இருந்தது.
புவியியல்
லீபெத்ஸ்க் ஒப்லாஸ்துவின் எல்லைகளாக வடகிழக்கில் ரயாசன் ஒப்லாஸ்து, கிழக்கில் தாம்போவ்  ஒப்லாஸ்து, தெற்கில் வரனியோஷ் ஒப்லாஸ்து தென்மேற்கில் கூர்ஸ்க் ஒப்லாஸ்து மேற்கில் ஓரயல் ஒப்லாஸ்து வடமேற்கில் தூலா வட்டாரம் ஆகியவை அமைந்துள்ளன.
பொருளாதாரம்
இந்த மாகாணத்தில் இரும்பு, இயந்திரப் பொறியியல் போன்ற மிகவும் முக்கியமான தொழிற்துறைகளின் கிளைகள் உள்ளன. பல தொழில் நகரங்களின் நிர்வாக மையமாக லீபெத்ஸ் நகரம் விளங்குகிறது, பிராந்தியத்தில் உள்ள எலிட்ஸ் நகரம்  எரிபொருள் மற்றும் ஆற்றல் வணிக மையமாக உள்ளது. எரிவாயு குழாய், மின்னாற்றல் பாதை ஆகியவற்றின் வலைப்பின்னலின் முதன்மையான மையமாக விளங்குகிறது.
மக்கள் வகைப்பாடு
பிராந்தியத்தின் மக்கள் தொகை: 1,173,513 ( 2010 கணக்கெடுப்பு ); 1,213,499 ( 2002 மக்கள் தொகை கணக்கெடுப்பு );  1,230,220 ( 1989 மக்கள் தொகை கணக்கெடுப்பு .)
இனக் குழுக்கள் (2010) மொத்த கருத்தரிப்பு விகிதம் '''
2003 - 1,24 | 2004 - 1,28 | 2005 - 1,27 | 2006 - 1,28 | 2007 - 1,36 | 2008 - 1,43 | 2009 - 1,44 | 2010 - 1,47 | 2011 - 1,47 | 2012 - 1.63 | 2013 - 1.60 | 2014 - 1.66 (இ)
மேற்கோள்கள்
பகுப்பு:உருசியாவின் மாகாணங்கள்
ஜிம்மி ஷீல்ட்ஸ்
ஸ்காட்லாந்தின் கிரீனக்கில் பிறந்த இவர் 1921 ஆம் ஆண்டு பெரிய பிரித்தானியாவின் பொதுவுடைமைக் கட்சியில் சேர்ந்தார். வேலையின்மை காரணமாக தென் ஆப்பிரிக்காவிற்கு 1925 ஆம் ஆண்டு இடம் பெயர்ந்தார். தென் ஆப்பிரிக்காவின் கம்யூனிஸ்ட் கட்சியில் சேர்ந்து குறுகிய காலத்திலேயே அதன் பொதுச் செயலாளராக ஆனார். இந்த காலகட்டத்தில் ஜிம்மி ஷீல்ட்ஸின் உரையினால் ஈர்க்கப்பட்டு எட்வின் தாபோ மொபுட்சன்யானா பொதுவுடைமைக் கட்சியில் சேர்ந்தார்.
ஜிம்மி ஷீல்ட்ஸ் 1927ஆம் ஆண்டு ஸ்காட்லாந்திற்கு திரும்பினார். அங்கு அவர் பெரிய பிரித்தானியாவின் பொதுவுடைமைக் கட்சியில் பல்வேறு பதவிகளில் பணியாற்றி தேசிய நிர்வாகியாக தேர்ந்து எடுக்கப்பட்டார். அன்றாடப் பணியாளர் (Daily Worker) என்ற நாளிதழின் பொறுப்பாசிரியராகப் பணியாற்றினார். 1932 முதல் பன்னாட்டுப் பொதுவுடைமையின் (கம்மின்டர்ன்) பிரித்தானியப் பிரதிநிதியாகச் செயல்பட்டார். பெரிய பிரித்தானியாவின் பொதுவுடைமைக் கட்சியின் பன்னாட்டுத் துறையின் தலைவராக இருந்து பல இடங்களுக்கு பயணித்தார்.
இரண்டாம் உலகப்போரின் போது காச நோயால் பாதிக்கப்பட்டு, பெரும்பாலான நாட்கள் ஹோல்ட் பேணுகையில்லத்தில் இருந்து, 1949 ஆம் ஆண்டு இறந்தார்.
சான்றுகள்
பகுப்பு:1900 பிறப்புகள் பகுப்பு:1949 இறப்புகள் பகுப்பு:இசுக்காட்லாந்து நபர்கள் பகுப்பு:பிரித்தானியப் பொதுவுடமைவாதிகள் பகுப்பு:தென்னாப்பிரிக்காவில் இனவொதுக்கல் பகுப்பு: துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பண்டார் செரி பாண்டி
பண்டார் செரி பாண்டி; (ஆங்கிலம்: Bandar Seri Bandi; மலாய்: Bandar Seri Bandi) என்பது மலேசியா, திராங்கானு மாநிலத்தில், கெமாமான் மாவட்டத்தில் (Kemaman District) உள்ள ஒரு நகரம் ஆகும்.
திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 152 கி.மீ. தொலைவில் தெற்கில் உள்ளது. ஆனால் பகாங் மாநிலத்தின் தலைநகரமான குவாந்தான் மாநகரில் இருந்து 89 கி.மீ. தொலைவில் சற்று நெருக்கத்தில் உள்ளது. மக்கள் நடமாட்டம் அதிகம் இல்லாத ஓர் அமைதியான கிராமப்புற நகரமாகும்.
பொது
பண்டார் செரி பாண்டி நகரத்திற்கு வடக்கில் பாக்கா, கோலா டுங்குன், மாராங் நகரங்கள் உள்ளன. தெற்கில் சுக்காய், பாலோக், குவாந்தான் நகரங்கள் உள்ளன.
இந்த நகரத்திற்கு அருகில், ஏறக்குறைய 9 கி.மீ. தொலைவில் பெனித்தி அருவி (Penitih Waterfalls) உள்ளது. இது ராசாவ் - கெர்த்தே (Rasau/Kertih) நிரந்தர வனப் பகுதியில் உள்ளது. சுற்றிப் பார்க்க விரும்புபவர்களுக்கு நவம்பர் முதல் ஏப்ரல் வரை மிகவும் பொருத்தமான பருவம் ஆகும்.
இங்குள்ள சுவாரசியமான நடவடிக்கைகளில் மகிழ்வுலா (Picnics) மற்றும் முகாமிடல் (Camping) ஆகியவை அடங்கும். பெனித்தி நீர்வீழ்ச்சியில் எட்டு நிலை நீர்வீழ்ச்சிகள் உள்ளன. ஒவ்வொரு தளத்திற்கும் வெவ்வேறு விவரக் குறிப்புகள் உள்ளன. ஒவ்வொரு தளமும் வெவ்வேறு ஆழம் கொண்டது.
கெமாமான் மாவட்டம்
திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும். கெமாமான் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் (Dungun District); தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது.
கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:திராங்கானு பகுப்பு:திராங்கானு மாநில நகரங்கள்‎
இமாச்சலப் பிரதேச ஆளுநர்களின் பட்டியல்
இமாச்சலப் பிரதேசம் ஆளுநர்களின் பட்டியல், இமாச்சலப் பிரதேச ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் சிம்லாவில் உள்ள ராஜ்பவன் (இமாச்சலப் பிரதேசம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ராஜேந்திர விஸ்வநாத் அர்லேகர் என்பவர் ஆளுநராக உள்ளார்.
இமாச்சலப் பிரதேசம் 1950 இந்தியாவின் ஒன்றிய ஆட்சிப்பகுதியாக அறிவிக்கப்பட்டது. அதன்பின் 1971 இல் இமாச்சலப் பிரதேச சட்டம், 1971இன் படி, இந்தியாவின் 18 வது மாநிலமாக அறிவிக்கப்பட்டது.
வெளிப்புற இணைப்புகள்
* பகுப்பு:இமாச்சலப் பிரதேசம் தொடர்புடைய பட்டியல்கள் பகுப்பு:இந்தியாவின் மாநில ஆளுநர்கள் பட்டியல்கள்
அபுல் கலாம் ஆசாத்
மௌலானா அபுல் கலாம் முகியுத்தின் அகமது (11 நவம்பர் 1888 – 22 பெப்ரவரி 1958) (Abul Kalam Muhiyuddin Ahmed, আবুল কালাম মুহিয়ুদ্দিন আহমেদ আজাদ, ) இந்திய விடுதலை இயக்கத்தின் மூத்த அரசியல் தலைவரும் இந்திய முசுலிம் அறிஞரும் ஆவார். சமய அடிப்படையிலான இந்தியப் பிரிவினையை எதிர்த்து இந்து- முசுலிம் ஒற்றுமையை வலியுறுத்திய முசுலிம் தலைவர்களில் முதன்மையானவர். இந்தியா விடுதலையடைந்த பிறகு அமைந்த முதல் இந்திய அரசில் கல்வி அமைச்சராகப் பணியாற்றியவர். பாக்கித்தான் பிரிவினையையும் அங்கு இராணுவ ஆட்சி ஏற்படப்போவதையும் முன்னரே தெரிவித்த பெருமை உடையவர். பரவலாக இவர் மௌலானா ஆசாத்என அறியப்படுகிறார்; ஆசாத் (விடுதலை) என்பது இவர் வைத்துக்கொண்ட புனைப்பெயராகும்.
பாரத ரத்னா
உயிரோடு இருந்த போது இவருக்கு பாரத ரத்னா விருது வழங்கப்பட முடிவெடுக்கப்பட்டது. ஆனால் தாம் பாரத ரத்னா விருதின் தேர்வுக்குழு உறுப்பினராக இருந்தமையால் விருது பெற மறுத்துவிட்டார் அபுல் கலாம் ஆசாத். 1992ஆம் ஆண்டு இவருக்கு இந்தியாவின் உயரிய குடிமை விருதான பாரத ரத்னா மறைந்த பிறகு வழங்கப்பட்டது.
தேசிய கல்வி நாள்
இந்தியாவில் கல்வித்துறைக்கு சரியான அடித்தளமிட்ட இவராற்றிய பணியை நினைவுகூரும் வகையில் இவரது பிறந்த நாள் தேசிய கல்வி நாளாகக் கொண்டாடப்படுகிறது. புதுதில்லியில் உள்ள மௌலானா ஆசாத் மருத்துவக் கல்லூரி மற்றும் பல் மருத்துவக் கல்லூரிகள் இவரது பெயரைத் தாங்கி உள்ளன.
கல்வி தந்தை
இந்தியாவில் தேசிய அளவில் ஒருங்கிணைந்த கல்வி முறையை உருவாக்க பாடுபட்டார், மேலும் அனைவருக்கும் இலவச ஆரம்ப கல்வி கிடைக்கவும் நவீன கல்வி முறைக்கும் வித்திட்டவர் ஆசாத் தான். இந்திய தொழில்நுட்பக் கழகங்கள் நிறுவுவதற்கும், பல்கலைக்கழக மானியக் குழு (இந்தியா) அமைவதற்கும் பாடுபட்டார்.
நினைவு தபால் தலை
இவரது நினைவு தபால் தலை இந்திய அரசால் வெளியிடப்பட்டது.
குறுஞ்செய்தி
மெளலானா ஆசாத் பிறந்த அதே தினத்தில் மிகச்சிறந்த விடுதலை வீரரான ஆச்சார்ய கிருபாளனியும் பிறந்தார். அவர் 1946 ஆம் ஆண்டு மீரட்டில் நடந்த இந்திய தேசிய காங்கிரஸ் மாநாட்டில் ஆசாத்தைப் பின்பற்றி காங்கிரஸ் கட்சியின் தலைவரானார்.
இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்
மேற்கோள்கள்
50 years after death, Maulana hasn't got his due, Times of India, Avijit Ghosh http://articles.timesofindia.indiatimes.com/2008-02-22/india/27750926_1_al-hilal-muslim-leader-maulana-abul-kalam-azad
வெளி இணைப்புகள்
motherchod
<div class="references—small">
பகுப்பு:1888 பிறப்புகள் பகுப்பு:1958 இறப்புகள் பகுப்பு:இந்திய அரசியல்வாதிகள் பகுப்பு:2ஆவது மக்களவை உறுப்பினர்கள் பகுப்பு:இந்திய முஸ்லிம்கள் பகுப்பு:இந்தியப் புரட்சியாளர்கள் பகுப்பு:இசுலாமிய அறிஞர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1ஆவது மக்களவை உறுப்பினர்கள்
ஏவா கிரேபல்
ஏவா காத்தரினா கிரேபல் (Eva K. Grebel) ஒரு செருமானிய வானியலாளர் ஆவார். இவர் 2007 முதல் அய்டல்பர்கு பல்கலைக்கழகத்தின் இரேச்சன் வானியல் நிறுவனத்தின் இணை இயக்குநராக உள்ளார். இவர் விண்மீன் தொகை ஆய்விலும் பால்வெளி உருவாக்கத்திலும் வல்லுனர் ஆவார்.
வெளி இணைப்புகள்
பகுப்பு:செருமானிய வானியலாளர்கள் பகுப்பு:செருமானியப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:வாழும் நபர்கள் பகுப்பு:1966 பிறப்புகள்
காம்ஜோங் மாவட்டம்
காம்ஜோங் மாவட்டம் (Kamjong district) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் காம்ஜோங் ஆகும். உக்ருல் மாவட்டத்தின் சில பகுதிகளைக் கொண்டு இப்புதிய மாவட்டம் 8 டிசம்பர் 2016 அன்று புதிதாக நிறுவப்பட்டது. மாநிலத் தலைநகரான இம்பால் நகரத்திலிருந்து 120 கிலோ மீட்டர் தொலைவில் இம்மாவட்டம் உள்ளது.
புவியியல்
கடல் மட்டத்திலிருந்து 3114 மீட்டர் கிழக்கு இமயமலையில் அமைந்த இம்மாவட்டத்தின் கிழக்கில் மியான்மர் நாட்டின் நீண்ட எல்லையும், மேற்கில் சேனாபதி மாவட்டம், வடக்கில் உக்ருல் மாவட்டம் மற்றும் தெற்கில் சந்தேல் மாவட்டம் எல்லைகளாகக் கொண்டுள்ளது.
வருவாய் வட்டங்கள்
இம்மாவட்டத்தில் 4 வருவாய் வட்டங்கள் கொண்டது.
மேற்கோள்கள்
பகுப்பு:மணிப்பூர் மாவட்டங்கள்
2009 கர்நாடகா மக்களவை உறுப்பினர்கள்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் கர்நாடகா மாநிலத்திலிருக்கும் 28 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.
கட்சி வாரியாக உறுப்பினர்கள்
இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:
சாதிச் சான்றிதழ்
இந்தியா, தமிழ்நாட்டில் சமூக மற்றும் பொருளாதார நிலைகளில் கீழாக உள்ளவர்களை முன்னேற்றம் செய்யும் விதமாக கல்வி மற்றும் வேலைவாய்ப்புகளில் முன்னுரிமை மற்றும் சில சலுகைகளை அளித்து அரசு அளித்துள்ளது. இதற்காக தமிழ்நாட்டிலுள்ள சாதிகளை 1. ஆதிதிராவிடர் 2. பழங்குடியினர் 3. பிற்படுத்தப்பட்ட வகுப்பினர் 4. பிற்படுத்தப்பட்ட வகுப்பினர் (இஸ்லாமியர்), 5. மிகவும் பிற்பட்ட வகுப்பினர் 6. சீர்மரபினர் என ஆறு வகையாகப் பகுத்து தமிழ்நாடு அரசு தமிழ்நாடு சாதிகள் பட்டியல் ஒன்றை வெளியிட்டுள்ளது. ஒருவரை இந்தப் பட்டியலிலுள்ள குறிப்பிட்ட சாதியினர் எனத் தெரிவித்து வருவாய்த் துறை அளிக்கும் சான்றிதழ் சாதிச் சான்றிதழ் எனப்படுகிறது. இந்த சான்றிதழ்களைக் கொண்டு குறிப்பிட்ட ஒதுக்கீட்டின் கீழாக அரசு அளிக்கும் பல்வேறு சலுகைகளைப் பெற முடியும்.
பெரியம்மை
பெரியம்மை (smallpox), மனிதர்களை மட்டும் தாக்கும் அதிகத் தொற்றுத் தன்மை கொண்ட நோயாகும். இது வரியோலா மேசர் (Variola major) மற்றும் வரியோலா மைனர் (Variola minor) ஆகிய இரு அதி நுண் நச்சுயிர்களால் உண்டாகிறது. இவற்றுள் வரியோலா மேசர் அதிக உயிர்ப்பலிகளை உண்டாக்க வல்லதாகும். இக்கிருமி தாக்கியவர்களுள் 20 முதல் 40 விழுக்காட்டினர் இறந்து விடுகின்றனர். வரியோலா மைனர் கிருமி தாக்கியவர்களுள் ஒரு விழுக்காட்டினர் மட்டுமே இறக்கின்றனர். உயிர் பிழைத்தவர்களில் பலரும், (ஒன்று அல்லது) இரண்டு கண்கள் குருடாவதுடன், நீங்காத தழும்புகளையும் பெறுகின்றனர். 20ஆம் நூற்றாண்டில் இந்நோய் காரணமாக 300-500 மில்லியன் மக்கள் இறந்தனர். 1967ல் உலக சுகாதார நிறுவனம் வெளியிட்ட அறிக்கையின்படி அந்த ஆண்டு மட்டும் 15 மில்லியின் மக்கள் அந்நோய்யால் பாதிக்கப்பட்டு அவர்களுள் இரண்டு மில்லியன் மக்கள் இறந்தனர். எட்வர்ட் ஜென்னர் இந்நோய்க்கான தடுப்பு மருந்தை 1796 ஆம் ஆண்டு கண்டுபிடித்தார். 1978 ஆம் ஆண்டு செப்டம்பர் மாதம் ஐக்கிய இராச்சியத்தில் ஜேனட் பார்க்கர் என்பவர் இந்நோய் தாக்கி இறந்தார். அதன் பின் இந்நோயின் தாக்குதல் எங்கும் அறியப்படவில்லை.
சாதிச் சான்றிதழ்
சாதிகள் இல்லைஅடி பாப்பா
2009 கர்நாடகா மக்களவை உறுப்பினர்கள்
இவற்றையும் பார்க்க
பகுப்பு:இந்திய மக்களவை
பெரியம்மை
வரலாறு
பெரியம்மையின் முதல் தோற்றம் இன்னும் தெரியவில்லை. ஆனால் பல நூற்றாண்டுகளாக, இந்தக் கொடிய நோய், உலகின் பல்வேறு இடங்களில் தாக்கியுள்ளது. இதற்கான காலவரிசை கீழே உள்ளது
அறிகுறிகள்
பெரியம்மையால் பாதிக்கப்பட்டவர், குணமடையும் முன் கீழ் காணும் கட்டங்களை கடக்க வேண்டும். ஒவ்வொரு கட்டத்திற்கும் சில அறிகுறிகள் மற்றும் அடையாளங்கள் உள்ளன.
1) நோயரும்பல் : இந்தக் கால கட்டத்தில், பெரியம்மையின் நோய்க்கிருமி மனிதனின் உடலில் பெருகிக்கொண்டிருக்கும். ஆனால் எந்த அறிகுறியும் தெரியாது.
2) ஆரம்ப அறிகுறிகள் : இந்த கட்டத்தில், நோயுற்றவர்கள் எந்த வேலையும் செய்ய இயலாத அளவிற்கு, சோர்வு அடைந்திருப்பார்கள்.
3) முற்கால வேனற்கட்டி : சின்ன வேனற்கட்டிகள், முதலில் நாக்கிலோ அல்லது வாயினிலோ வரும். இந்த கட்டிகள் புண்னாகி வெடித்தப்பின், இந்த நோய்கிருமி பெரிய அளவில் உடம்பு முழுவதும் பரவும். முகத்தில் ஆரம்பித்து, 24 மணி நேரத்திற்குள், கை மற்றும் கால் வரை, உடம்பில் எல்லா இடங்களிலும் பருக்கள் தென்பட ஆரம்பிக்கும். இப்படி கட்டிகள் தென்படும் தருணத்தில் காய்ச்சல் சற்று தனிந்திருக்கும். நான்காம் நாளில், எல்லா கட்டிகளும் தடித்து புண்ணாகி விடும். இந்த புண்ணில் தடித்த, தெளிவற்ற திரவம் இருக்கும். இந்த தருணத்தில் காய்ச்சல் மீண்டும் அதிகரிக்கும்
4) சீழ் கொப்புளங்கள் மற்றும் பொருக்குகள் : இந்த கட்டத்தில், உடம்பில் உள்ள புண்கள், கொப்புளங்களாக மாறும். இந்த கொப்புளங்களின் தன்மை, சற்று எழுப்பப்பட்ட, வட்டமாகவும் தொடுவதற்கு தோலுக்குள் பட்டாணி இருப்பது போல தோன்றும். சுமார் 5 நாட்களுக்கு பிறகு, இந்த கொப்புளங்களின் மேல் ஓடுகள் போன்று உருவெடுக்கும், பின்னர் பொருக்களாகும். பொருக்கள் என்பது காய்ந்த புண்ணின் மேல் படிந்திருக்கும் ஓடு போன்றது.
5) பொருக்குகள் உதிர்வது : இந்த கட்டத்தில், காய்ந்த பொருக்கள் உதிர ஆரம்பிக்கும். காய்ந்த போதிலும், இன்னும் பரவும் தன்மை கொண்டது. ஆகையால் கவனமாக இருக்க வேண்டும். உதிர்ந்தப் பின், உடம்பில் தழும்புகள் இருக்கும்.
6) பொருக்கின்மை : எல்லா பொருக்குகளும் உதிர்ந்தப் பின், நோய் பரவாது. பெரியம்மை நோயால் பாதிக்கப்பட்டவர், முழுவதும் குணமடைவதற்கான அறிகுறி இது.
மருத்துவ சிகிச்சை
பெரியம்மையால் பாதிக்கப்பட்டவர்களுக்கு மருத்துவ சிகிச்சை ஒன்றும் கிடையாது. எந்த ஒரு சிகிச்சையும் பயனளிக்காது. ஆயினும், சில சமயங்களில் நச்சுயிருக்கு எதிரான சில மருந்துகளும், நுண்ணுயிர்க்கு எதிரான சில மருந்துகளும் பரிந்துரைக்கப்படலாம். இவை பெரியம்மையின் நச்சுயிரை எதிர்ப்பதற்காக இல்லை. பெரியம்மையால் பாதித்த போது மற்ற நோய்கள் தாக்கக் கூடாது என்பதற்காக கொடுக்கப்படலாம்.
வருமுன் காத்தல்
பெரியம்மைக்கு எந்த மருத்துவ சிகிச்சையும் இல்லாததால், இதனை வருமுன் காப்பதே நல்லது. இதற்காக தடுப்பூசிகள் உள்ளன.
வேருடன் அழித்தல்
பெரியம்மை தொற்றும் தன்மை கொண்டிருந்தமையால், இது மிகவும் கொடிய நோயாக கருதப்பட்டது. பெரியம்மைக்கு தடுப்பு ஊசிகள் 19ம் நூற்றாண்டின் தொடக்கத்திலே இருந்த போதிலும், ஆபிரிக்கா, ஆசியா கண்டங்களில் இந்த நோய் பரவிக்கொண்டு தான் இருந்தது. 1959ம் ஆண்டில் தான், உலக சுகாதார மையம், பெரியம்மையை முற்றிலுமாக நீக்க முடிவெடுத்தது. நிதி பற்றாகுறையினாலும், போதுமான தன்னார்வத் தொண்டர்கள் இல்லாததாலும், இதனை வெற்றிகரமாக செயலாக்க இயலவில்லை. 1967ம் ஆண்டில், மீண்டும் இந்த முயற்சி தீவிரப்படுத்தப்பட்டது.
அழித்த காலவரிசை
பெரியம்மையின் கடைசி தோற்றங்கள்,
இறுதித் தோற்றம்
பெரியம்மை நோய் வேருடன் அழிக்கப்பட்டதாக, மே 8, 1980 அன்று, உலக சுகாதார் சட்டசபையில், அதிகாரப்பூர்வமாக அறிவிக்கப்பட்டது. உலகிலிருந்து பெரியம்மை நொய் முற்றிலுமாக அழிக்கப்பட்டு, 27 ஆண்டுகளாகிறது (2017ல்).
மேற்கோள்கள்
பகுப்பு:நோய்கள்
வரவுச்செலவு சமநிலை
ஒரு நாட்டின் வரவுச்செலவு சமநிலை (balance of payments, BOP) அந்த நாடு பிற உலக நாடுகளுடன் நடத்திய அனைத்து நிதி பரிமாற்றங்களையும் கணக்கில் எடுத்துக்கொள்ளும் ஓர் அறிக்கை ஆகும். இந்தப் பரிவர்த்தனைகளில் அந்த நாட்டின் பொருள்கள், சேவைகள், முதலீடுகள் மற்றும் பணப் பரிமாற்றங்களில் ஏற்றுமதி, இறக்குமதிக்கான பணமதிப்பு அடங்கியிருக்கும். வரவுச்செலவு சமநிலை அறிக்கை இந்தப் பன்னாட்டுப் பரிவர்த்தனைகளை தொகுத்து ஓர் குறிப்பிட்ட காலவரையில், வழமையாக ஓர் ஆண்டில், ஒரே நாணயத்தில், பொதுவாக உள்நாட்டு நாணயத்தில், வழங்குகிறது. நாட்டின் நிதி வருவாய்கள்,ஏற்றுமதிகள், கடன் மற்றும் வரவுகள் போன்றவை, நேர்மறையாக அல்லது உபரிகளாக காண்பிக்கப்படுகின்றன. நிதிப் பயன்பாடு, இறக்குமதிகள், வெளிநாட்டு முதலீடு போன்றவை எதிர்மறையாக அல்லது பற்றாக்குறையாகக் காண்பிக்கப்படுகின்றன.
ஓரு நாட்டின் வரவுச்செலவு சமநிலையின் அனைத்து அங்கங்களையும் தொகுக்கும்போது, உபரியோ பற்றாக்குறையோ இன்றி, அதன் மொத்தம் சூன்யமாக இருத்தல் வேண்டும். காட்டாக ஒரு நாடு தனது ஏற்றுமதியை விட கூடுதலாக இறக்குமதி செய்தால் அதன் வணிகச் சமநிலை பற்றாக்குறையில் இருக்கும்; இதனை தனது வெளிநாட்டு முதலீடுகளிலிருந்து வருமானம், தனது  இருப்பு நிதியிலிருந்து பெறுதல் அல்லது வெளிநாடுகளிலிருந்து கடன் பெறுதல் ஆகியன மூலம் சமநிலைப்படுத்த வேண்டியிருக்கும்.
வரவுச்செலவு சமநிலை மொத்தத்தில் சமநிலை அடைந்திருக்கும் எனினும் சில தனி அங்கங்களில், காட்டாக நடப்புக் கணக்கில், பற்றாக்குறை இருக்கலாம். இது உபரியாக உள்ள நாடுகள் செல்வச்செழிப்புடன் இருக்க பற்றாக்குறை நாடுகள் கடன் வாங்கும் நிலைக்குத் தள்ளப்படலாம். வரலாற்றில் இந்த சமனற்றநிலையை எதிர்கொள்வது குறித்த பல்வேறு வழிகள் காணப்பட்டுள்ளன; இவை குறித்து அரசுகள் கவலைப்பட வேண்டுமா என்ற விவாதங்களும் எழுந்துள்ளன. 2007-2010 நிதி நெருக்கடிக்கு மிகப்பெரும் பற்றாக்குறைகளே காரணமாக கருதப்படுவதால் 2009 ஆண்டு முதல் உலக திட்டவியலாளர்களின் நிரலில் இதற்கு முன்னுரிமை அளிக்கப்படுகிறது.
ஆறகல் பகாத்தனி
கணிதத்தில் ஆறகல் பகாத்தனி அல்லது செக்சி பகாத்தனி (sexy prime) என்பது ஆறால் (6) வேறுபடும் இரண்டு பகாத்தனி எண்கள் ஆகும். ஆறகல் = ஆறு + அகல் = ஆறால் அகன்று வேறுபடுவது. ஒரு பகாத்தனியை p என்று குறித்தால் இந்த ஆறகல் பகாத்தனி இரணையை (p, p + 6) எனக் குறிக்கலாம். எடுத்துக்காட்டாக 5, 11 ஆகிய இரண்டு எண்களும் பகாத்தனிகள் (பகா எண்கள்), அவற்றுக்கு இடையே வேறுபாடாக 6 உள்ளது, ஆகவே (5, 11) இரணை ஆறகல் பகாத்தனி ஆகும்.
ஆறகல் பகாத்தனியின் செக்சி பிரைம் (sexy prime) என்னும் ஆங்கில கலைச்சொல்லில் உள்ள "sex" என்பது இலத்தீன் மொழியில் உள்ள எண்ணிக்கை (6) ஆறு என்னும் பொருளில் இருந்து பெற்றது.
ஆறகல் பகாத்தனி இரணைகள்
நவம்பர் 2005 வரையான காலப்பகுதியில், கண்டுபிடிக்கப்பட்ட ஆறகல் பகாத்தனிகளிலேயே மிகப்பெரிய எண், சென்சு குரூசெ ஆண்டர்சன் (Jens Kruse Andersen) கண்டுபிடித்த 10154  இலக்கங்கள் கொண்ட தாகும். இவ் இரட்டை (இரணை) எண்கள் (p, p+6) :p = (48011837012 · ((53238 · 7879#)2 - 1) + 2310) · 53238 · 7879#/385 + 1,  இதில் 7879#  என்பது பகாத்தனிபெருக்கெண்  (primorial).
ஆறகல் மூப்பகாத்தனி
ஆறகல் பகாத்தனிகள் இரண்டு பகா எண்களையும் மீறி மூன்று பகா எண்கள் தங்களுக்குள் ஒன்றுக்கொன்று ஆறால் வேறுபடுமாறு அமையும் மூப்பகாத்தனிகளும் உண்டு. மூப்பகாத்தனி (மூன்று பகாத்தனி எண் கூட்டத்தை) (p, p + 6, p + 12) என்று குறிக்கலாம். அதே நேரத்தில் p + 18 என்பது ஒரு பகு எண் ஆக இருக்கும். 1000 கும் சிறியதாக உள்ள பகா எண்களில் மூப்பகாத்தனிகள் :
ஏப்ரல், 2006 வரையிலுமான காலப்பகுதியில் அறியப்பட்ட மிகப்பெரிய மூப்பகாத்தனி, கென் டேவிசு (Ken Davis) என்பார் கண்டுபிடித்த 5132 இலக்கங்கள் கொண்ட எண்கள் ஆகும்:
ஆறகல் நாற்பகாத்தனி (நான்கு ஆறகல் பகாத்தனி குழு)
ஒன்றுக்கு ஒன்று ஆறால் வேறுபடும் நான்கு பகா எண்களும் உண்டு. இவற்றை p, p + 6, p + 12, p + 18 என குறிக்கலாம். இந்த நான்கு எண்கள் குழுவை ஆறகல் நாற்பகாத்தனி என்று அழைக்கிறோம். இந்த நான்கு எண் குழு ஒவ்வொன்றும், ஐந்தில் (p = 5) தொடங்கும் குழுவைத் தவிர, முதல் எண்ணின் கடைசி இலக்கம் 1 ஆக இருக்கும். 1000 கும் சிறியதான பகா எண்களில் ஆறகல் நாற்பகாத்தனிகள்: :
நவம்பர், 2006 ஆம் ஆண்டு வரையிலும் கண்டுபிடித்த ஆறகல் நாற்பகாத்தனிகளிலேயே மிக பெரியது சென்சு குரூசெ ஆண்டர்சன் (Jens Kruse Andersen) கண்டுபிடித்த 1002 இலக்கங்களைக் கொண்ட எண் ஆகும்:
ஆறகல் ஐம்பகாத்தனி
கணிதக் கூட்டடுக்கு வரிசை (arithmetic progression) முறைப்படி ஐந்து எண்கள் ஒன்றுக்கு ஒன்று 6 கூடுதலாக அமைந்திருந்தால், அவற்றுள் ஒன்று ஐந்தால் (5 ஆல்) வகுபடும். ஆகவே இந்த ஆறகல் ஐம்பகாத்தனியில், 6 ஐ விட சிறியதான எண்ணில் தொடங்கும் ஒரே ஒரு குழுதான் உண்டு: (5,11,17,23,29).
புபொப 11
புபொப 11 (NGC 11) என்பது ஆந்திரொமேடா விண்மீன் குழாமில் (constellation) உள்ள ஒரு சுருள் விண்மீன் பேரடை (spiral galaxy) ஆகும். வல எழுச்சிக் கோணம் 00h 08m 42.5s பக்கச்சாய்வு +37° 26′ 53″; அளவுகளின் கீழ் J2000.0 அச்சுத் தூரத்தில் இவ்வான் பொருளின் தோற்றம் காணப்படுகிறது.
வெளி இணைப்புகள்
பகுப்பு:சுருள் விண்மீன் பேரடைகள் 0011 பகுப்பு:அந்திரொமேடா (விண்மீன் குழாம்)
செய்திச்சுடர் (இதழ்)
செய்திச்சுடர் சிங்கப்பூரிலிருந்து 1991ம் ஆண்டில் ஆண்டுக்கு இருமுறை வெளிவந்த ஓர் இதழாகும்.
உள்ளடக்கம்
சிங்கப்பூர், மலேசியா, இந்தியா செய்திச் சுருக்கங்களை இது கொண்டிருந்தது. அத்துடன், செய்தி ஆய்வுகள், அறிக்கைகள் ஆகியனவும் இடம்பெற்றிருந்தன.
பகுப்பு:சிங்கப்பூர் தமிழ் இதழ்கள்
பிரெம்னா செர்ராட்டிஃபோலியா
பிரெம்னா செர்ராட்டிஃபோலியா (Premna serratifolia, சமசுகிருதம் : अग्निमंथ, அக்னிமாந்தா) ஒரு சிறிய மரவகை அல்லது சிறு செடி. லாமியேசியே என்ற தாவர குடும்பத்தைச் சேர்ந்தது. மே மற்றும் நவம்பர் மாதங்களுக்கிடைய பூத்து காய்த்து கனியாகும். பூக்கும் பருவங்களில் அதிக எண்ணிக்கையிலான வண்ணத்துப் பூச்சிகளையும், தேனி, குளவி இனங்களையும், கவர்ந்திழுக்கும். இதன் பூத்த இனங்கள் ப்ரிம்னா கோரிம்போசா, ப்ரிம்னா இன்டக்ரிஃபோலியா மற்றும் ப்ரிம்னா அப்டியுஸிஃபோலியா ஆகும்.
ஈரமான மணற்பாங்கான மண்ணில் அதிகம் வளரும். மேலும் மாங்ரோவ் காடுகள் மற்றும் கடலோர புதர் காடுகளில் வளரும்.
மருத்துவ பயன்கள்
இந்திய பாரம்பரிய மருத்துவத்தில் கூடுதலாகப் பயன்படுத்தப்படுகிறது. அசிட்டோசைட் என்ற மருந்தை தவிர்க்கலாம். இதன் வேர்ப்பட்டைகள் பயிர் நச்சுகள் மற்றும் ஆக்சிசனேற்றத்தடுப்பான்கள் கொண்டுள்ளது.
மேற்கோள்கள்
பகுப்பு:இந்தியத் தாவரங்கள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
குருபரப்பள்ளி ஊராட்சி
குருபரப்பள்ளி ஊராட்சி (Kurubarapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள வேப்பனப்பள்ளி வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3841 ஆகும். இவர்களில் பெண்கள் 1867 பேரும் ஆண்கள் 1974 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பெரியநெசலூர் சஞ்சீவிராயர் பெருமாள் கோயில்
பெரியநெசலூர் சஞ்சீவிராயர் பெருமாள் கோயில் தமிழ்நாட்டில் கடலூர் மாவட்டம், பெரியநெசலூர் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சஞ்சிவிராயர், தாயார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.
பெரியநெசலூர் கிராமத்தின் மையப்பகுதியில் அபூர்வமாக வைனவ திருத்தலமான சஞ்சீவிராயர் பெருமாள் ஆலயத்தின் கருவறையும் , சைவ திருத்தலமான சுப்பிரமணிய சுவாமி ஆலயத்தின் கருவறையும் ஒரே நேர்கோட்டில் நேர் எதிராக அமையப்பெற்றுள்ளது. மேலும் சஞ்சீவிராயர் பெருமாள் ஆலயத்தின் கருவறை முன் நின்றபடி சுப்பிரமணிய சுவாமி ஆலயத்தின் கருவறையில் ஆராதனை செய்யப்படும் தூப ஒளியினை தரிசிக்க முடியும். இந்த நிகழ்வு ஆலயத்தின் சிறப்பாக கருதப்படுகிறது.
மேற்கோள்கள்
பகுப்பு:கடலூர் மாவட்டத்திலுள்ள கோயில்கள்
கபிஸ்தலம்
கபிஸ்தலம் தஞ்சாவூர் மாவட்டத்தில் பாபநாசம் தாலுக்காவில் அமைந்துள்ள  ஒரு கிராமம் ஆகும். இது காவேரி ஆற்றின் கரையில் உள்ளது. கும்பகோணத்திலிருந்து 14 கி.மீ. தொலைவிலும் பாபநாசத்தில் இருந்து 2 கி.மீ. தொலைவிலும் அமைந்துள்ளது. இது அரசியல்வாதி ஜி.கே. மூப்பனார் அவர்கள் பிறந்த இடம் ஆகும். இந்த கிராம மக்கள் பட்டு நெசவுக்கு புகழ்பெற்றவர்கள்.
முக்கிய பயிர்கள்: நெல், கரும்பு மற்றும் காய்கறிகள். இந்த கிராமத்தின் பெயர்  கஜேந்திரவரத கோவிலின் தொன்மையிலிருந்து பெறப்பட்டது. இது கல்லணை-பூம்புகார் மாநில நெடுஞ்சாலையில் அமைந்துள்ளது. கஜேந்திரவரத கோயில் ஒரு புனித தலமாகும். (38-ஆவது திவ்யதேசம் ஆகும்)
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஹவா மஹால்
ஹவா மஹால் (ஹிந்தி: हवा महल, மொழிபெயர்ப்பு: "காற்று வீசும் அரண்மனை" அல்லது "தென்றல் வீசும் அரண்மனை"), இந்தியாவில் ஜெய்ப்பூரில் உள்ள ஒரு அரண்மனை. அது 1799ஆம் ஆண்டில் ஜெய்ப்பூர் இராச்சிய மன்னர் சவாய் பிரதாப் சிங் கட்டினார். மேலும் ஹிந்து கடவுள் கிருஷ்ணாவின் கிரீடத்தின் அமைப்பில் லால் சந்த் உஸ்தா என்பவரால் வடிவமைக்கப்பட்டது. சிக்கலான பின்னல் வேலைப்பாட்டால் அலங்கரிக்கப்பட்டிருக்கும் ஜரோகாக்கள் எனப்படும் சிறிய ஜன்னல்கள் 953 உள்ள வெளியிலுள்ள அதனுடைய சிறப்பான ஐந்தடுக்குக் கட்டடம் கூட, தேன்கூட்டிலுள்ள அறுகோணவடிவ அமைப்பு வகையைச் சார்ந்ததாகும். தொடக்கத்தில், பின்னல் வேலைப்பாட்டின் நோக்கம், மேல்நிலைப் பெண்கள் கடுமையான "பர்தா" (முகத்திரை). முறையைப் பின்பற்றவேண்டியிருந்ததால், அவர்கள் இருப்பதை மற்றவர் பார்க்காவண்ணம் கீழே சாலையில் நடைபெறும் அன்றாட நிகழ்வுகளைக் கவனிப்பதேயாகும்.
சிவப்பு மற்றும் இளஞ்சிவப்பு வண்ண மணல்கற்களால் கட்டப்பட்ட அந்த அரண்மணை, ஜெய்ப்பூர் வணிகப்பகுதியின் முக்கிய இடத்தின் பொது வழியில் அமைந்துள்ளது. அது நகர அரண்மனையின் ஒரு பகுதியாக விளங்குவதுடன், ஜினானா அல்லது பெண்களின் அறைகள், அந்தப்புரம் வரை பரவியுள்ளது. குறிப்பாக அது அதிகாலை வேளையில் சூரியனின் பொன்னிற ஒளியுடன் மின்னுவதைப் பார்க்கும்போது மிக்க மகிழ்வூட்டுவதாக உள்ளது.
வரலாறு
thumb|left|1875ஆம் ஆண்டில் ஹவா மஹாலின் தோற்றம் ராஜஸ்தான் கச்வஹா பகுதியை ஆண்ட, இரண்டாம் ஜெய் சிங் முதன்முதலில் திட்டமிட்டு,கட்டடம் கட்டி 1727ஆம் ஆண்டில் ஜெய்ப்பூர் நகரத்தை நிறுவியவர் ஆவார். இருப்பினும், ராயல் சிட்டி பேலசின் தொடர்ச்சியாக 1799ஆம் ஆண்டில் ஹவா மஹாலைக் கட்டியது, அவரது பேரன் ஸவாய் ப்ரதாப் ஸிங், மஹாராஜா ஸவாய் மாதோஸிங் Iன் மகன் ஆவார். ப்ரதாப் ஸிங்கின், ஹிந்து கடவுள் ப்ரபு கிருஷ்ணா மீதான ஆழ்ந்த பக்தி, அதை முகுதா அல்லதி கிரீட வடிவில் கடவுளை அலங்கரிக்குமாறு கட்டி சமர்ப்பிக்க அவரைத் தூண்டியது என யூகிக்கப்படுகிறது. அது சார்ந்த சரியான வரலாற்றுச் சான்று கிடைக்கவில்லை என்றாலும், மிகக் கட்டுப்பாடான பர்தா (ஆண்கள் பெண்களைப் பார்ப்பதைத் தவிர்க்கும் வழக்கம்) அணியும் வழக்கத்தில் இருந்த மேல்நிலை குடும்பப் பெண்களுக்கு, வணிகச் சந்தையின் நிகழ்வுகளைக் காணவும் சீரிய ஊர்வலங்களையும் விழாக்களையும் குடைந்தெடுக்கப்பட்ட கற்களாலான திரைகளுக்குப் பின்னால் அமர்ந்து பார்க்கவும் வாய்ப்பு அளிக்கவேண்டி இருந்தது. ஹவா மஹால் மிக நேர்த்தியான முறையில், ஆடம்பரமான வசதிகளுடனும் வெளிப் பார்வையாளர்களால் பார்க்கமுடியாத அளவுக்கு பிரத்யேகமான கடும் திரைகட்குப்பின்னும் கட்டப்பட்டது.
ஜெய்ப்பூரின் உயர் குடும்பம்கூட, அவர்களது ஆட்சி காலத்தில், மஹாலை, திணறச்செய்யும் கோடைகாலத்தில், வழக்கத்திற்கு அப்பாற்பட்டு வடிவமைக்கப்பட்ட ஜன்னல் திரைச் சீலைகள் தேவையான குளிர் காற்றைக் கொடுத்ததால், ஒரு கோடைகால ஓய்வெடுக்கும் இடமாக பல ஆண்டுகளாகப் பயன்படுத்தினர்.
கட்டடக்கலை
ஆழமான கடகாலிலிருந்து உயரம்50 ft எழுந்துள்ள அரண்மனை ஒரு ஐந்தடுக்கு பிரமிட் வடிவ நினைவுச் சின்னம். கட்டடத்தின் மேல் மூன்று மாடிகள் ஒரு அறையின் அகலமுள்ளவை, முதல் மற்றும் இரண்டாம் மாடிகளின் முன்னால் மேற்கூரையற்ற முற்றங்கள் கட்டடத்தின் பின்பக்கத்தில் உள்ளன. சாலையிலிருந்து பார்க்கும்போது, முன்னால் உள்ள ஏற்றப்பகுதி, சிறிய இனிய துவாரங்களைக் கொண்டு கட்டப்பட்ட தேன்கூட்டிலுள்ள அறுகோணவடிவ அமைப்புத் தோற்றமளிக்கிறது. ஒவ்வொரு துவாரத்திலும் மிகச்சிறிய ஜன்னல்களும் மணல்கற்களாலான குடைந்தெடுக்கப்பட்ட க்ரில்கள், முக்கோண வடிவிலான அலங்கார அமைப்புகள் மற்றும் குவிமாடங்கள் உள்ளன. அது நினைவுச் சின்னத்திற்கு பிரத்யேகமான முகப்பினை கொடுக்கும் ஒருமுழுமையான அரை-எண்கோண விரிகுடாக்களின் தொகுப்பு ஆகும். கட்டடத்தின் பின்பகுதியின் உள்பகுதியில், மேல் அடுக்குவரை செல்லும் மிகக்குறைவான அலங்காரத்துடன் உள்ள தூண்களும் தாழ்வாரங்களும் கொண்ட தேவைக்கேற்ற அறைகள் உள்ளன. மஹாலின் உட்பகுதி "மற்றவற்றிலிருந்து வேறுபடுத்தும் அல்லது மின்னுகின்ற வெவ்வேறு வண்ண பளிங்கு கற்களால் ஆன அறைகளைக் கொண்டது; முற்றத்தின் மையப்பகுதியை நீரூற்றுகள் அலங்கரிக்கின்றன" என வருணிக்கப்படுகிறது.
thumb|right|சுவர்கள் இந்தியாவில் மிகநேர்த்தியாக திட்டமிடப்பட்டு உருவாக்கப்பட்ட நகரங்களில் ஒன்றாகக் கருதப்பட்ட ஜெய்ப்பூர் நகரத்தையும் உருவாக்கத் திட்டமிட்ட லால் சந்த் உஸ்தா இந்த பிரத்யேக அமைப்பின் கட்டட நிபுணர் ஆவார். நகரத்தில் உள்ள மற்ற நினைவுச் சின்னங்களின் ஒப்பனைகளைக் காணும்போது, சிவப்பு மற்றும் இளஞ்சிவப்பு மணல் கற்களால் கட்டப்பட்ட அதனுடைய வண்ணம், ஜெய்ப்பூருக்கு கொடுக்கப்பட்ட "இளஞ்சிவப்பு நகரம் (பிங்க் சிட்டி)" என்ற அடைமொழிக்கு முழுமையானச் சான்றாகும். அதன் முகப்பு சிக்கலாகக் குடையப்பட்டுள்ள ஜரோகாக்களைக் (சில மரத்தால் செய்யப்பட்டவை) கொண்ட 953 சிறு இடைவெளிகளைக் கொண்டுள்ளது. அதனுடைய பண்பாடு மற்றும் கட்டட மரபு, ஹிந்து இராஜபுத்திர கட்டடக்கலையும் இஸ்லாமிக் முகலாயக் கட்டடக்கலையும் கலந்த ஒரு உண்மையான பிரதிபலிப்பாகும்; குவிமாட சரங்கள், குழல்வடிவத் தூண்கள், தாமரை மற்றும் பூ வடிவங்கள் ஆகியவற்றில் இராஜபுத்திரர்களின் முறையையும், கற்கள் பதிக்கப்பட்ட சரிகைச் சித்திர வேலைப்பாட்டிலும் கட்டட வளைவுகளிலும் (ஃபதேபூர் ஸிக்ரி). யில் உள்ள - இனிய காற்று வீசும் அரண்மணை - பஞ்ச மஹாலில் உள்ள அதே தன்மையை வேறுபடுத்தி பார்க்கும் விதத்தில்) இஸ்லாமிய முறையையும் காணலாம்.
நகர அரண்மனைப் பக்கமிருந்து வரும் ஹவா மஹாலின் நுழைவாயில் மிகநேர்த்தியான ஒரு கதவு வழியாகும். கிழக்குப் பகுதியில் ஹவா மஹாலால் சூழப்பட்டு மூன்று பக்கங்களில் இரண்டடுக்குக் கட்டடங்களைக் கொண்ட ஒரு பெரிய முற்றத்திற்கு அது செல்கிறது. இம்முற்றத்தில் ஒரு தொல்பொருள் காட்சிக்கூடமும் உள்ளது.
ஹவா மஹால் மஹாராஜா ஜெய் ஸிங்கின் மிகச்சிறந்த கைவினைப் பொருள் எனவும் அறியப்பட்டது. ஏனெனில் மஹாலின் நேர்த்தியானத் தோற்றம் மற்றும் அதன் உள் அமைப்பு காரணமாக அவருக்குப் பிடித்த ஓய்வெடுக்கும் இடமாக அது இருந்தது. முகப்பின் சிறிய ஜன்னல்கள் வழியாக வரும் தென்றலால் ஏற்படும் அறைகளின் குளிர் தன்மை, அறைகள் ஒவ்வொன்றின் மையத்திலும் வைக்கப்பட்டுள்ள நீரூற்றுகளால் அதிகரிக்கப்பட்டது.
மஹாலின் மேற்கூரையிலிருந்து அப்பரப்பு முழுவதையும் பார்க்கும்போது ஆச்சர்யமூட்டுவதாக உள்ளது. கிழக்கில் உள்ள கடைவீதி (ஸெரிதியோரி பஜார் அல்லது மார்கெட்) பாரிஸ் நகரிலுள்ள மரநிறை சாலைகளை ஒத்திருக்கிறது. பசுமையானப் பள்ளத்தாக்குகளும் மலைகளும் மற்றும் அமீர் கோட்டையும் மேற்கு மற்றும் கிழக்குப் பகுதிகளின் நற்காட்சிகளை ஏற்படுத்தியுள்ளன. தார் பாலைவனத்தின் "நீராவித் தொடரலையின் முடிவுறாக் கோடு" கிழக்குக்கும் தெற்குக்கும் உள்ளது. இந்த நிலத்தோற்ற மாற்றங்கள் அனைத்தும், கடந்த காலத்தில் முழுவதும் தனித்துவிடப்பட்ட நிலத்திலிருந்து, ஜெய்ப்பூர் மஹாராஜாக்களின் கூட்டு முயற்சியால் ஏற்பட்டதாகும். அவ்வாறே மஹால் பல சீரிய பண்புகளின் ஒரு அங்கமாகக் கருதப்பட்டுள்ளது. நினைவுச் சின்னத்தின் மேல் தளத்திலிருந்து ஜந்தர் மந்தர் மற்றும் நகர அரண்மனைத் தோற்றத்தைப் பார்க்கலாம்.
ஹவா மஹாலின் மேல் இரண்டு தளங்களுக்கும் சரிவுப்பாதை வழியாகத்தான் செல்லமுடியும். மஹால் இராஜஸ்தான் அரசு தொல்பொருள் துறையால் பராமரிக்கப்படுகிறது.
மீள்வித்தலும் புதுப்பித்தலும்
50 ஆண்டுகால நீண்ட இடைவெளிக்குப்பின் 2005 ஆம் ஆண்டில், நினைவுச்சின்னத்திற்கு முக்கியத்துவம் கொடுக்கும் வகையில், மஹாலை மீள்வித்தலும் புதுப்பித்தலும் பணி ரூ.45 லட்சம் (சுமார் 1 மில்லியன் யுஎஸ் டாலர்) மதிப்பீட்டில் மேற்கொள்ளப்பட்டது. கூட்டுப் பிரிவினரும் ஜெய்ப்பூரின் வரலாற்று நினைவுச் சின்னத்தைப் பாதுகாக்க உதவிக்கரம் நீட்டுகின்றனர், மேலும் யூனிட் ட்ரஸ்ட் ஆஃப் இந்தியா ஹவா மஹாலைப் பராமரிக்க தத்தெடுத்துக்கொண்டுள்ளது.
பார்வையாளரின் தகவல்
"நேர்த்தியான கட்டட அமைப்பின் மாதிரி" எனப்படும் மஹால், ஜெய்ப்பூர் நகரத்தின் வடக்கில், பிரதான சாலை கூடும் பதி சௌபத் என்ற இடத்தில் (பெரிய நான்கு சதுரம்) அமைந்துள்ளது. ஜெய்ப்பூர் நகரம் சாலை, ரயில் மற்றும் வான்வழிகளால் நாட்டின் மற்றப்பகுதிகளுடன் சீரன முறையில் இணைக்கப்பட்டுள்ளது. ஜெய்ப்பூர் ரயில்வே நிலையம் இந்திய ரயில்வேயில் மைய முக்கியமான அகல ரயில்பாதையைக் கொண்டதாகும். அவ்வாறே, ஜெய்ப்பூர் பிரதான நெடுஞ்சாலைகளாலும் நகரத்திலிருந்து தொலைவில்13 km உள்ள ஸங்கனேர் பன்னாட்டு விமான நிலையத்தாலும் இணைக்கப்பட்டுள்ளது.
ஹவா மஹாலுக்கு நுழைவுவாயில் முன்பகுதியில் இல்லாமல் பின் பகுதிக்குச் செல்லும் ஒரு பக்க சாலையாகும். ஹவா மஹாலை நோக்கி நின்று, வலப்பக்கம் திரும்பி மீண்டும் முதலாவதாகவுள்ள வலப்பக்கம் திரும்பிச் சென்றால் அது வளைவு நுழைவாயிலுக்குச் சென்று, பிறகு கட்டடத்தின் பின்பகுதிக்குச் செல்லும்.
குறிப்புதவிகள்
பகுப்பு:ஜெய்ப்பூர் பகுப்பு:இராசத்தான் அரண்மனைகள் பகுப்பு:1799ஆம் ஆண்டு கட்டடக்கலை பகுப்பு:இராஜஸ்தான் வரலாறு பகுப்பு:இந்தியச் சுற்றுலாத் தலங்கள் பகுப்பு:இராஜஸ்தானில் உள்ள சுற்றுலாத் தளங்கள்
தில்பாக் சிங் அத்வல்
தில்பாக் சிங் அத்வால் (Dilbagh Singh Athwal)  மரபியலாளர், தாவர இனப்பெருக்குனர், விவசாயி என பன்முகங்களுடன் இயங்கிய ஓர் இந்திய அறிவியலாளர் ஆவார். 1928 ஆம் ஆண்டு அக்டோபர் மாதம் 12 ஆம் தேதியான்று இவர் பிறந்தார். தாவர இனப்பெருக்கத்தில் முன்னோடி ஆராய்ச்சி நடத்தியதாக அறியப்படுகிறார். பஞ்சாப் வேளாண்மைப் பல்கலைக்கழகத்தில் பேராசிரியராகவும், தாவர இனப்பெருக்கத் துறையின் தலைவராகவும், புகழ்பெற்ற உயிரியலாளரும் நோபல் பரிசு பெற்றவருமான நார்மன் போர்லாக் கின் நண்பராகவும் விளங்கினார். நார்மன் போர்லாக்குடன் இணைந்து அதிக விளைச்சல் தரும் குள்ள வகை கோதுமை அறிமுகத்திற்கு ஒத்துழைத்தார். .
கோதுமை புரட்சியின் தந்தை என்று பிரபலமாக அறியப்பட்ட இவர், 1966 ஆம் ஆண்டு 'பிவி 18' வகை கோதுமை வளர்ப்பில் முக்கியாப்பங்கு வகித்தார். 1967 ஆம் ஆண்டில் மிகவும் பிரபலமான அம்பர் தானிய கோதுமை வகையான 'கல்யாண்சோனா'வை வளர்ப்பதிலும் முக்கிய பங்கு வகித்தார். இதே ஆண்டில் தில்பாக்கு சர்வதேச அரிசி ஆராய்ச்சி நிறுவனத்தில் சேர்ந்தார். நிர்வாக குழு மற்றும் நிறுவனத்தின் முதல் துணை பொது இயக்குநர் பதவிகளில் பணியாற்றினார். இவரது ஆராய்ச்சி நெல் வளர்ப்பில் பல புதுமைகளைத் திருப்பித் தந்துள்ளது மேலும் இவரது பணி அமைப்பு பல புத்தகங்கள் மற்றும் சக மதிப்பாய்வு செய்யப்பட்ட பத்திரிகைகளில் வெளியிடப்பட்ட கட்டுரைகளில் ஆவணப்படுத்தப்பட்டுள்ளது. சிட்னி பல்கலைக்கழகம் வேளாண்மைக்கான இவரது பங்களிப்பிற்காக 1955 ஆம் ஆண்டில் இவருக்கு தத்துவ முனைவர் பட்டம் வழங்கியது 1964 ஆம் ஆண்டில், அறிவியல் மற்றும் தொழில்துறை ஆராய்ச்சி மன்றத்தின் சாந்தி சுவரூப் பட்னாகர் பரிசை தில்பாக்கு பெற்றார். இந்திய அரசு இவருக்கு மூன்றாவது உயரிய விருதான பத்ம பூசண் விருதினை உயிரியல் அறிவியலுக்கான பங்களிப்புக்காக 1975 ஆம் ஆண்டில் வழங்கி சிறப்பித்தது.
தில்பாக்கு 14 மே 2017 அன்று நியூ செர்சியில் இறந்தார்.
மேற்கோள்கள்
பகுப்பு:2017 இறப்புகள் பகுப்பு:1928 பிறப்புகள் பகுப்பு:இந்திய அறிவியலாளர்கள்
சௌத்துல் உலமா (சிற்றிதழ்)
பொருள்
'சௌத்துல் உலமா' என்றால் 'அறிஞர் குரல்' என்று பொருள்படும்.
உள்ளடக்கம்
இசுலாமிய அடிப்படையில் அமைந்த பல்வேறுபட்ட ஆக்கங்களை இது உள்ளடக்கியிருந்தது. இசுலாமிய அடிப்படைக் கருத்துக்கள், இசுலாமிய விளக்கங்கள், குர்ஆன் ஹதீஸ் விளக்கங்கள் போன்ற பல்வேறுபட்ட அம்சங்களை இது உள்வாங்கியிருந்தது.
ஆதாரம்
பகுப்பு:இலங்கை இசுலாமியத் தமிழ் இதழ்கள்
பொறியியல்சார் அறவியல்
பொறியியல்சார் அறவியல் (Engineering ethics) என்பது பொறியியல் நடைமுறை குறித்த அறநெறிகளின் தொகுப்பு சார்ந்த அறிவியல் புலமாகும். இப்புலம் பொறியாளரின் சமூகம், வாடிக்கையாளர், தொழில் சார்ந்த கடப்பாடுகளின் கணங்களை புலனாய்கிறது. இது அறிவியலின் மெய்யியல், பொறியியலின் மெய்யியல், தொழில்நுட்ப அறவியல் ஆகிய புலங்களோடு தொடர்பு கொண்ட புலமைப் பரப்பாகும்.
18 ஆம் நூற்றாண்டும் புலஞ்சார் அக்கறையும்
பொறியியல் 19 ஆம் நூற்றாண்டில் தனித்தொழிலாக உருவாகியதும், பொறியாளர்கள் தாங்களே தனியாகச் செயல்பட்டார்கள் அல்லது பெரிய குழுமங்களில் வேலை செய்தார்கள். பெரிய குழுமங்கள் தம் பணியாளர்களைத் தமது கட்டுபாட்டில் வைக்க முயன்றதால் இருதரப்புக்கும் இடையில் கணிசமான உரசல் ஏற்பட்டது.
அமெரிக்காவில் எழுச்சி கண்ட பொறியியல் தொழிலின் பெருக்கத்தால் நான்குவகைப் பொறியியல் கழகங்கள் உருவாகின: அமெரிக்கக் குடிமைப் (கட்டிடப்) பொறியாளர் கழகம் 1951 இலும் அமெரிக்க மின்பொறியாளர் கழகம் 1884 இலும் முதலில் தோன்றின. இதேபோல, 1871 இல் அமெரிக்கச் சுரங்கவியல்,பொன்மவியல் (உலோகவியல்), பாறைநெய்ப் பொறியியல் கழகமும் பின்னர், 1880 இல் அமெரிக்க எந்திரப் பொறியாளர் கழகம் தோன்றின. குடிமைப் பொறியியல், மின்பொறியியல் கழகங்கள் பொறியாளரைக் குறைந்த தொழில்நுட்பத் தொழில் வல்லுனர்களாகக் கருதின. ஆனால் எந்திரப் பொறியாளர் கழகமோ பொறியாளர்களைத் தொழில்நுட்பப் பணியாளராகவே கருதி நடத்தியது.
மேலும் அறவியல் தனியரைப் பற்றியதாகக் கொள்ளப்பட்டதே ஒழிய, தொழில்முறை சார்ந்தவொன்றாக எடுத்துக் கொள்ளப்படவில்லை. பொறியியல்சார் அறவியல் தனித் துறையாகவோ புலமாகவோ கருதப்படவே இல்லை.
20 ஆம் நூற்றாண்டுத் திருப்பமும் திருப்புமுனையும்
[[File:BostonMolassesDisaster.jpg|thumb| அமெரிக்காவில் போசுட்டன் மெல்லுடலிகள் பேரழிவு, தொழில்முறை உரிமத்தை வற்புறுத்தவும், தொழில்முறைசார் (பொறியியல்சார்) அறவியல் விதிமுறைத் தொகுப்புகளை உருவாக்கவும் உந்துதல் அளித்தது. பத்தொன்பதாம் நூற்றாண்டின் முடிவிலும் இருபதாம் நூற்றாண்டின் தொடக்கத்திலும் கட்டமைப்புக் குலைவால் ஏற்பட்ட மூன்றுப் பேரிடர்கள் பொறியாளர்கள் மீது தொழில்முறை சார்ந்த நடைமுறை மீதும் பாரிய விளைவுகளை ஏற்படுத்தின. இவை ஆழ்சுதபுலா ஆற்றுத் தொடர்வண்டித் தண்டவாளப் பேரிடர், தாய்ப்பாலப் பேரிடர் (1879), குவெபெக் பாலக்குலைவு (1907) என்பனவகும்.  இவை தொழில்முறை வல்லுனர்களைத் தம் தொழில்நுடப, கட்டுமான நடைமுறைக் குறைபாடுகளுக்கும் அறவியல் செந்தரக் கடப்பாட்டுக்கும் பொறுப்பேற்க வைத்தது.
எனவே, நான்கு பொறியியல் கழகங்களில் மூன்று கழகங்கள் முறையான அறவியல் விதிமுறைத் தொகுப்புகளை உருவாக்கின. மின்பொறியியல் கழகம் 1912 இலும் குடிமைப் பொறியியல், எந்திரப் பொறியியல் ஆகிய கழகங்கள் இரண்டும் 1914 இலும் இந்த தொகுப்புகளை உருவாக்கிக் கொண்டன. AIME did not adopt a code of ethics in its history.
நன்னடத்தை
பொறியாளர்கள் சந்திக்கும் பல அற்வியல் சிக்கல்கள் உள்ளன. அவற்றில் சில தொழில்நுட்பம் சர்ந்தவை; பல தொழில்நுட்ப நடைமுறைகளைச் சார்ந்தவை; எஞ்சிய பல வணிக நன்னடத்தை சார்ந்தவையாக உள்ளன. இவற்றில் சில கீழே தரப்படுகின்றன: சில பொறியியல் கழகங்கள் சுற்றுச்சுழல் பாதுகாப்பையும் இவற்றுடன் சேர்க்கின்றனர். வணிக அறவியல் புலக் கடபிடிகளையும் பொறியாளர்கள் தம் முடிவெடுப்பில் கருத வேண்டியுள்ளது.
வகைநேர்வுப் பயில்வுகளும் முதன்மைக் காரணிகளும்
பொறியியல் பொய்த்தலுக்கு (குலைவுக்கு) தவறான தொழில்நுடபக் கணக்கீடுகள் மட்டுமே காரணமல்ல; மேலும் வடிவமைப்பு செயல்பாட்டுத் தவறுகள், மேலாண்மைப் பண்பாட்டுக் குறைபாடுகள் என பலகாரணிகள் உள்ளடங்குகின்றன என்று பெத்ரோசுகி குறிப்பிடுகிறார். என்றாலும் அனைத்து பொறியியல் குலைவுகளுமே அறச் சிக்கல்களால் ஏற்படுவதில்லை. முத்லில் ஏற்பட்ட தகோமா குறுகு பாலத்தின் (1940) குலைவு, செவ்வாய் நிலமுனைத் தரையிறங்குகலம் இழப்புகள், செவ்வாய்க் காலநிலை வட்டணைக்கலம் ஆகியன தொழில்நுட்ப, வடிவமைப்பு சார்ந்த குலைவுகளாகும். பின்வரும் பொறியியல் பொய்த்தலினால் ஏற்பட்ட குலைவுகள் அறவியலும் தொழில்நுட்பவியலும் குறித்த சிக்கல்களை உள்ளடக்குகிறது. வேகத்திலும் பாதுகாப்பின்மை''
பன்னாட்டுத் தொடர்பில்
பகுப்பு: அறிவியல் தொழில்நுட்ப அறவியல் பகுப்பு:பொறியியலின் மெய்யியல் பகுப்பு: தொழில்முறை அறவியல் பகுப்பு:பொறியியல் பயில்வுகள்/அறவியல்
பினய் குமார் சர்க்கார்
பினய் குமார் சர்க்கார் (Benoy Kumar Sarkar) (1887 -1949) என்பவர் இந்திய சமூகவியல் அறிஞர் பேராசிரியர் மற்றும் தேசியவாதி ஆவார். பெங்கால் சமூகவியல் நிறுவனம், பெங்காலி ஆசிய அகாதமி, பெங்காலி தாண்டே சொசைட்டி, பெங்காலி அமெரிக்க கலாசார நிறுவனம் போன்ற அமைப்புகளை நிறுவியவர். நாசிசம் என்ற கொள்கையை இவர் ஆதரித்தார். மேலும் பாசிச எதேச்சதிக்காரம் இந்தியாவில் உருவாக வேண்டும் என விரும்பினார்.
கல்வி மற்றும் பதவி
1905இல் கொல்கத்தா பல்கலைக் கழகத்தில் படித்து ஆங்கிலத்திலும் வரலாற்றிலும் பட்டங்கள் பெற்றார். முதுவர் பட்டமும் பெற்றார் 1925 இல் கொல்கத்தா பல்கலைக் கழகத்தில் பொருளியல் துறை விரிவுரையாளராகப் பணியைத் தொடங்கினார். ஐக்கிய அமெரிக்காவில் பயணம் செய்தபோது அங்கு காலமானார். பல்வேறு தலைப்புகளில் பல நூல்கள் எழுதினார்.
மேற்கோள்
பகுப்பு:கல்வியாளர்கள் பகுப்பு:1887 பிறப்புகள் பகுப்பு:1949 இறப்புகள்
ஆந்தகுடி ஊராட்சி
ஆந்தகுடி ஊராட்சி (Anthakudi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழ்வேளூர் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2389 ஆகும். இவர்களில் பெண்கள் 1218 பேரும் ஆண்கள் 1171 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காங்ரா மக்களவைத் தொகுதி
காங்ரா மக்களவைத் தொகுதி (Kangra Lok Sabha constituency) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது காங்ரா மாவட்டத்தின் பகுதிகளையும், சம்பா மாவட்டத்தின் பகுதிகளையும் உள்ளடக்கியது.
சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.
மேற்கோள்கள்
பகுப்பு:இமாச்சலப் பிரதேச மக்களவைத் தொகுதிகள்
பெருநிலவு
பெருநிலவு (Supermoon) என்பது ஒரு முழுநிலவு அல்லது புதுநிலவு நாளில் நிலவு புவிக்கு மிக அருகில் வரும்போது ஏற்படும் நிகழ்வாகும். இதன் அறிவியல் பெயர் புவி-நிலவு-கதிரவன் அமைப்பின் புவியண்மை இணைவு என்பதாகும்.
நிலவு புவியை ஒரு நீள்வட்டப்பாதையில் சுற்றிவருகிறது. எனவே அது ஒரு சில நேரங்களில் புவிக்கு அருகிலும் சில நேரங்களில் புவியை விட சற்று தொலைவிலும் இருக்கும், அப்படி அண்மைநிலையில் நிலவு இருக்கும் பொழுது முழுநிலவாக இருந்தால் அன்றைக்கு நிலவு வழக்கத்தை விட 14 மடங்கு பெரிதாகவும், 30 மடங்கு ஒளிர்வுடனும் அதுவே பெருமுழுநிலவு என்று அழைக்கப்படுகிறது. ஒரு வருடத்தில் நான்கு முதல் ஆறு பெருநிலவுகள் தோன்றும்..
புதுநிலவு நாட்களில் ஏற்படும் பெருநிலவு பெருப்புதுநிலவு என்று அழைக்கப்படுகிறது. இதை முழுமையான கதிரவ மறைப்பின் உச்ச நிலையின் போது காண இயலும். மார்ச் 20, 2015, முழுமையான கதிரவ மறைப்பு ஒரு பெருப்புதுநிலவு நாளில் நிகழ்ந்தது.
புவிக்கு மிக தொலைவில் நிலவு வரும்போது குறுநிலவு (micromoon) என்று அழைக்கப்படுகிறது. இதன் அறிவியல் பெயர் புவிச்சேய்மை இணைவு என்பதாகும்.
வரையறைகள்
விண்ணில் கோள்கள் கதிரவனையும், கதிரவன் பால்வழிப் பாதையில் ஒரு மையத்தையும் நீள்வட்டப் பாதையில் சுற்றிவருகின்றன. அதே போல நிலாவும் புவியைச் சுற்றிவருகிறது. நிலவு புவியைச் சுற்றி வர 29.32 நாட்கள் ஆகும். புவி கதிரவனை சுற்றி வர சராசரியாக 365.25 நாட்கள் ஆகும். இந்தக் கணக்கீட்டு முறையில் புவியின் ஒருபக்கம் கதிரவனும் மறுபக்கம் நிலவும் ஒரே நேர்கோட்டில் வரும்போது ‘பெருநிலவு’ தோற்றம் நிகழும்.
அருகில் உள்ள பொருள் பெரிதாகவும் தெளிவாகவும் கண்ணுக்குத் தெரியும். தொலைவில் உள்ள பொருள் அருகில் உள்ளதை ஒப்புநோக்கும்போது சற்றே சிறிதாகவும், மங்கலாகவும் புலப்படும். இந்த வகையில் கதிரவன், புவி, நிலவு ஆகிய மூன்றும் குறைந்த தொலைவில் இருக்கும்போது ஒளியும் அளவும் பெருகும். இப்படிப் பெருகித் தோன்றுவதே இந்தப் பெருநிலவு ஆகும். இம்மூன்றும் அதிக தொலைவில் இருக்கும் போது ஒளியும் அளவும் குறையும். இதுவே குறுநிலவு ஆகும்.
சங்கப்பாடல்
நெடுவெண் நிலவினார் என்னும் சங்ககாலப் புலவர் இதனை நெடுவெண் நிலவு எனக் குறிப்பிடுகிறார்.
வானியல் நிகழ்வு
பெருநிலவு என்பது ஒரு வானியல் நிகழ்வு மட்டுமே; இதனால் புவியில் நிலநடுக்கங்களோ, ஆழிப்பேரலைகளோ தூண்டப்படுவது கிடையாது என்று அறிவியலாளர்கள் கூறுகின்றனர். நிலவு புவிக்கு அண்மைநிலையில் இருத்தலும் கூடுதலாக முழுநிலவுப் பிறையில் நிலவு இருத்தலும் புவியின் அக ஆற்றலில் எவ்வித பெருமாற்றத்தையும் ஏற்படுத்துவதில்லை. பெருநிலவன்று ஏற்படக்கூடிய மதிப்பெருக்கும் (lunar tide) கூட வழமையாக ஒவ்வொரு முழுநிலவின் (பெளர்ணமி) பொழுதும் ஏற்படுவதை விட சற்றே அதிகமாக இருக்கும். நிலவின் (மற்றும் கதிரவனின்) பரலை விசைகள் (tidal forces) எப்போதுமே புவிமேலோட்டுப் பேரியக்க விசைகளை (tectonic forces) விட மிகமிகக் குறைவாகவே உள்ளதால், நிலநடுக்கங்களோ அதனால் விளையக்கூடிய ஆழிப்பேரலைகளோ சாத்தியமில்லை.
அளவில் காணப்படும் மாற்றங்கள்
thumb|right|200px|அண்மைநிலை, சேய்மைநிலையில் இருக்கும்போது முழுநிலவின் தோற்றங்கள் அண்மைநிலையில் இருக்கும் முழுநிலவு சேய்மைநிலையில் இருப்பதை விட சராசரியாக 14% பெரியதாகவும் 30% ஒளிர்வுடனும் இருக்கும்.
நிலவு மறைப்புகள்
பெருநிலவு மற்றும் குறுநிலவு ஆகிய நாட்களில் நிலவு மறைப்பு ஏற்படுவது மிகவும் அரிய நிகழ்வாகும். 21ஆம் நூற்றாண்டில் நிகழும் 87 முழுமையான நிலவு மறைப்புகளில் 28 மறைப்புகள் பெருநிலவு நாட்களிலும் 6 மறைப்புகள் குறுநிலவு நாட்களிலும் வருகின்றன. பெரும்பாலும் முழுமையான குறுநிலவு மறைப்புகள் நிலவு சாரோசு சுழற்சி 128 வரிசையில் நிகழும்.
குறுநிலவு நாளன்று நிலவு புவிக்கு மிக தொலைவில் இருப்பதால் அன்று ஏற்படும் நிலவு மறைப்பு நீண்ட நேரம் நீடிக்கும். சான்றாக 21ம் நூற்றாண்டின் மிக நீண்ட மறைப்பான சூலை 27, 2018, நிலவு மறைப்பு ஒரு குறுநிலவு மறைப்பாகும்.
வெளி இணைப்புகள்
பகுப்பு:வானியல் பகுப்பு:சோதிடம் பகுப்பு:வானியல் நிகழ்வுகள்
மலேசிய அறிவியல், தொழில்நுட்பம் மற்றும் புத்தாக்க அமைச்சு
இந்த அமைச்சு புத்ராஜெயாவில் மத்திய அரசாங்க நிர்வாக வளாகத்தில் (Federal Government Administration Complex) உள்ளது. 2023-ஆம் ஆண்டு புள்ளிவிவரங்களின்படி இந்த அமைச்சில் 3,530 பேர் பணியாற்றுகின்றனர்.
பொது
ஏழாவது மகாதீர் அமைச்சரவையில், அறிவியல், தொழில்நுட்பம் மற்றும் புத்தாக்க அமைச்சின் (Ministry of Science, Technology and Innovation) (MOSTI) அனைத்துப் பிரிவுகளும் மறுசீரமைக்கப்பட்டன.
பின்னர் அந்த அமைச்சு எரிசக்தி, அறிவியல், தொழில்நுட்பம், சுற்றுச்சூழல் மற்றும் பருவநிலை மாற்றம் (Ministry of Energy, Science, Technology, Environment & Climate Change) (MESTECC) எனும் அமைச்சாக மாற்றம் செய்யப்பட்டது.
அன்வார் இப்ராகிம் அமைச்சரவை
மலேசியாவின் 2020-ஆம் ஆண்டு அரசியல் நெருக்கடிக்கு (2020–2022 Malaysian Political Crisis) பிறகு, முகிதீன் அமைச்சரவை உருவான பிறகு, எரிசக்தி, அறிவியல், தொழில்நுட்பம், சுற்றுச்சூழல் மற்றும் பருவநிலை மாற்ற அமைச்சு (Ministry of Energy, Science, Technology, Environment & Climate Change) (MESTECC) மறுசீரமைக்கப்பட்டது. அதன் பெயர் அறிவியல், தொழில்நுட்பம் மற்றும் கண்டுபிடிப்பு அமைச்சு (Ministry of Science, Technology and Innovation) (MOSTI) என மாற்றப்பட்டது.
அன்வார் இப்ராகிம் அமைச்சரவையில், அந்த அமைச்சகத்தின் பெயரில் இருந்து புத்தாக்கத் துறை (Innovation Portfolio) இடைக்காலத்திற்கு நீக்கப்பட்டது; மலேசிய அறிவியல், தொழில்நுட்ப அமைச்சு என மறுபெயரிடப்பட்டது. 2022 டிசம்பர் 3-ஆம் தேதி முதல் சாங் லி காங் (Chang Lih Kang) என்பவர் மலேசிய அறிவியல், தொழில்நுட்பம் மற்றும் புத்தாக்க அமைச்சராக உள்ளார்.
வெளி இணைப்புகள்
பகுப்பு:மலேசிய அமைச்சுகள் பகுப்பு:மலேசிய விண்வெளித் திட்டங்கள்
கெப்லர்-452பி
கெப்லர்-452பி (Kepler-452b) என்பது கெப்லர் 452 என்ற ஜி-வகுப்பு விண்மீனைச் சுற்றி வரும் ஒரு புறக்கோள் ஆகும். இப்புறக்கோளை கெப்லர் விண்வெளித் தொலைநோக்கி கண்டுபிடித்தது. இக்கண்டுபிடிப்பை அமெரிக்காவின் நாசா நிறுவனம் 2015 சூலை 23 அன்று அதிகாரபூர்வமாக அறிவித்தது. நமது சூரியனை ஒத்த வாழ்தகமை வலயத்தைக் கொண்ட ஒரு விண்மீனைச் சுற்றிவரும், பூமியின் அளவினை ஒத்த புறக்கோள் ஒன்று கண்டுபிடிக்கப்பட்டிருப்பது இதுவே நான்காவது தடவையாகும். கெப்லர்-438பி, கெப்லர்-442பி, கெப்லர்-62இ ஆகியவை இதற்கு முன்னர் கண்டுபிடிக்கப்பட்ட பூமியை ஒத்த புறக்கோள்களாகும். ஆனாலும், கெப்லர் 452பி பாறைகளைக் கொண்டதா அல்லது ஒரு சிறிய வளிமக் கோளா என்பது இன்னும் அறியப்படவில்லை. அதன் அடர்த்தியைக் கொண்டு இது ஒரு பாறைக் கோளாக இருக்கலாம் என நம்பப்படுகிறது.
கெப்லர்-452பி கோள் நமது சூரியக் குடும்பத்தில் இருந்து 1,400 ஒளியாண்டுகள் தொலைவில் உள்ளது. நியூ ஹரைசன்ஸ் விண்கலத்தின் வேகத்தில் இக்கோளை அடைய 25.8 மில்லியன் ஆண்டுகள் எடுக்கும்.
பண்புகள்
இப்புறக்கோள் இதனுடைய சூரியனைச் சுற்றி வர 385 நாட்கள் ஆகின்றது. இது பூமியைவிட வயதில் மூத்த, ஆனால் வாழ்தகமை வலயத்தைக் கொண்ட, ஒரு விண்மீனைச் சுற்றிவரும் புறக்கோள் ஆகும். . இது பூமியை விட ஐந்து மடங்கு அதிக நிறையும், இரண்டு மடங்கு ஈர்ப்பு விசையையும் கொண்டுள்ளது. இது ஒரு புவியொத்த கோளாக இருப்பினும், இதன் அதிக நிறை மற்றும் அடர்த்தி காரணமாக, இது அதிக செயல்பாட்டிலுள்ள எரிமலைகளைக் கொண்ட ஒரு வல்ல-பூமியாக இருக்கும் என கணிக்கப்பட்டுள்ளது. அண்டவெளியிலிருந்து நோக்கும்பொழுது, இக்கிரகம் மேகங்களாலும், மூடுபனியாலும் சூழப்பட்டுள்ளது. கெப்லர்-452 என்பது சூரியனைப் போன்ற தோற்றம் கொண்டுள்ளது.